钦定古今图书集成/明伦汇编/官常典/第648卷 > 王彝
## 钦定古今图书集成/明伦汇编/官常典/第648卷 > 王彝

按《宁波府志》：“彝字友伦，鄞人。宣德中，令仙游。先是，邑
人积苦征敛，多逋负者。彝至，抚字有方，科差不扰。首
奏免小屿寨土兵之役，乞邻邑助枫亭驿厨传之供，
计都里以均坐派，条征输以完积逋，民渐复业。政既
成，自廨治坛壝以及仓库门路，悉葺治之，民不知有
役也。比三年，卒于官。邑人爱慕不已，立碑颂德，建祠”
祀焉。